SR-NYT

SATRUP DANSKE SKOLE

*WWW.SATRUPDANSKESKOLE.DE*

1. UDGAVE FEBRUAR 2025

Skolekontoret og PPR har i fællesskab udviklet et overordnet trivsels- og beskyttelseskoncept (Schutzkonzept) for hele skoleområdet.

Konceptets formål er, at fremme en fælles forståelse og retning for, hvordan vi som skolevæsen vil sikre børn og unges trivsel. Derudover skal konceptet danne udgangspunktet for skolernes lokale trivsels- og beskyttelseskoncepter, som vi jf. §4(10) i skoleloven er forpligtet til at have.

Samarbejdsrådet skal som deres næste opgave medvirke i selve udarbejdelsen af skolens lokale og individuelle koncept ud fra de foregivne retningslinjer fra Skoleforeningen. Vi forældre bidrager derfor til arbejdet ud fra vores synsvinkel. Vi støtter processen og udviklingen, som vi ser som vores fælles koncept. Der er brug for samarbejde, opbakning og medejerskab.

Et af de vigtigste ord i konceptet er trivsel, som betyder, at man føler glæde og har det godt. Børn og unges trivsel er en væsentlig faktor for deres personlige, sociale og faglige udvikling. Omvendt kan f.eks. fysiske, psykiske og seksuelle overgreb føre til mistrivsel.

Udover at konceptet skal vejlede og ledsage lærere, pædagoger og forældre igennem konkrete processer og forskellige problemstillinger, der kan opstå i hverdagen for vores børn, vil fokus også ligge på det forebyggende arbejde.

Vi planlægger en forældreaften, hvor vi vil informere jer yderligere om emnet. Hertil følger snarest en invitation med program.

Trivsels- og beskyttelseskoncept